ai4bharat/Pralekha huggingface dataset:
కార్పొరేట్ వ్యవహారాల మంత్రిత్వ శాఖ
కంపెనీలకు, పరిమిత రుణభార భాగస్వామ్యాలకు కోవిడ్ సడలింపులు
కోవిడ్ సంక్షోభ సమయంలో కంపెనీల మీద, పరిమిత ఋణభార భాగస్వామ్య సంస్థలమీద భారం పడకుండా చూసేందుకు కార్పొరేట్ వ్యవహారాల మంత్రిత్వశాఖ కొన్ని రాయితీలు, మినహాయింపులు, సడలింపులు ఇచ్చింది. కేంద్ర ఆర్థిక, కార్పొరేట్ వ్యవహారాల శాఖ సహాయమంత్రి శ్రీ అనురాగ్ సింగ్ ఠాకూర్ ఈ మేరకు లోక్ సభలో ఒక ప్రశ్నకు ఈరోజు ఇచ్చిన లిఖితపూర్వక సమాధానంలో పేర్కొన్నారు.
తీసుకున్న చర్యలను ఇలా వివరించారు:
30.03.2020 తేదీతో 12/2020 నెంబర్ జనరల్ సర్క్యులర్ జారీచేయటం ద్వారా కంపెనీల తాజా ఆరంభ పథకం ప్రవేశపెట్టటం. దీనివలన కంపెనీలు ఎలాంటి అదనపు ఫీజూ లేకుండా, చట్టపరమైన చర్యలకూ తావులేకుండా డాక్యుమెంట్లు దాఖలు చేసే అవకాశం కల్పించబడింది.
పరిమిత ఋణ భాగస్వామ్య పరిష్కార పథకం, 2020 ప్రవేశపెట్టి సి ఎఫ్ ఎస్ ఎస్ 2020 లోని ప్రయోజనాలనే కల్పించటం
కార్పొరేట్ సంస్థలు బోర్డు, సర్వ సభ్య సమావేశాలు వీడియో కాన్ఫరెన్స్ పద్ధతిలో జరుపుకోవటానికి వెసులుబాటు కల్పిస్తూ జనరల్ సర్క్యులర్ నెం. 14/2020 జారీ
అకౌంటింగ్, ఆడిట్, బదలాయింపు, వాపసు కు సంబంధించి వివిధ డాక్యుమెంట్ల సమర్పణకు 2016 నిబంధనలలోని సెక్షన్ 124, 125 కింద ప్రత్యేక నిబంధనలు ప్రవేశపెట్టటం
2019 మార్చి 31 తో ముగిసే ఆర్థిక సంవత్సరానికి కంపెనీలు సర్వసభ్య సమావేసాలు జరుపుకోవటానికి ప్రత్యేక మినహాయింపులు ఇస్తూ, వీడియో కాన్ఫరెన్స్ ద్వారా జరుపుకోవటానికి అనుమతి ఇస్తూ 20/2020 . 28/2020 నెంబర్ల సర్క్యులర్లను 21-04-2020 తేదీతో జారీ చేయటం
కార్పొరేట్ సంస్థలు ఆరోగ్య పరిరక్షణ, పారిశుద్ధ్యం, ఉపద్రవాల సహాయ కార్యకాలాపాల నిర్వహణ వంటి రంగాలలో సి ఎస్ ఆర్ నిధులు వెచ్చించేందుకు అనుమతి
2019-2020 ఆర్థిక సంవత్సరానికి గాను వార్షిక సర్వసభ్య సమావేశం గడువు ముగిసిన మూడు నెలల తరువాత కూడా జరుపుకోవటానికి పొడిగింపు. దీనివలన 12 లక్షల కంపెనీలకు లబ్ధి. ఇందుకోసం ఎలాంటి దరఖాస్తూ చేసుకోవాల్సిన అవసరం గాని, ఆలస్యపు రుసుకు చెల్లించాల్సిన అవసరం గాని లేకుండా ఒక్కో ఆర్ వో సి 08.09.2020 నాడు ఆదేశాల జారీ
ప్రధాన మంత్రి కార్యాలయం
రాజస్థాన్ లోని కోటా లో జరిగిన రహదారి దుర్ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఇచ్చేందుకు ఆయన ఆమోదం తెలిపారు
రాజస్థాన్ లోని కోటా లో జరిగిన ఒక రహదారి దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. బాధితుల కు ‘ప్రధాన మంత్రి జాతీయ సహాయ నిధి’  నుంచి పరిహారాన్ని ఇవ్వడాని కి కూడా ప్రధాన మంత్రి ఆమోదం తెలిపారు.
ప్రధాన మంత్రి కార్యాలయం  ఒక ట్వీట్ లో -
‘‘రాజస్థాన్ లోని కోటా లో జరిగిన దుర్ఘటన అత్యంత దుఃఖదాయకం గా ఉంది. ప్రాణాల ను కోల్పోయిన వారి దగ్గరి బంధువుల కు నేను నా సంతాపాన్ని వ్యక్తం చేస్తున్నాను. ఈ అపార దుఃఖాన్ని భరించే శక్తి ని వారికి ఆ ఈశ్వరుడు ప్రదానం చేయు గాక: ప్రధాన మంత్రి ’’
‘‘కోటా లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న , గాయపడ్డ వారికి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని పేర్కొంది.
మహిళా, శిశు అభివృద్ధి మంత్రిత్వ శాఖ
ప్రధానమంత్రి రాష్ట్రీయ బాల పురస్కార్ కి నామినేషన్లను ఆహ్వానిస్తున్న మహిళా& శిశు అభివృద్ధి మంత్రిత్వ శాఖ
నామినేషన్లను ఆన్లైన్ పద్దతిలో https://awards.gov.in. పోర్టల్ ద్వారా మాత్రమే 31.07.2023 వరకు దాఖలు చేసేందుకు అనుమతి
సాహసం, క్రీడలు, సామాజిక సేవ, శాస్త్ర సాంకేతికత, పర్యావరణం, కళలు & సంస్కృతి, ఆవిష్కరణ రంగాలలో అసాధారణ సామర్ధ్యాలు కలిగి విశిష్ట గుర్తింపును తెచ్చుకుని, జాతీయ స్థాయిలో కూడా గుర్తింపుకు అర్హులైన బాలబాలికలకు తగిన గుర్తింపునిచ్చేందుకు భారత మహిళా& శిశు అభివృద్ధి మంత్రిత్వ శాఖ ప్రతి ఏడాదీ ప్రతిష్ఠాత్మకమైన ప్రధానమంత్రి రాష్ట్రీయ బాల పురస్కార్ ని నిర్వహిస్తుంది.
ఈ అవార్డులను గౌరవనీయ భారత రాష్ట్రపతి న్యూఢిల్లీలో ప్రతి ఏడాది జనవరి నెలలో నిర్వహించే ప్రత్యేక కార్యక్రమంలో అందిచేస్తారు. ఈ అవార్డులతో పాటుగా రూ. 1,00,000/- నగదు బహుమతి, పతకం, సర్టిఫికెట్ తదితరాలను ఇస్తారు.
భారతీయ పౌరులై ఉండి, భారతదేశంలో నివసిస్తున్న 18 ఏళ్ళు నిండని  బాలబాలికలు ఈ అవార్డు కోసం దరఖాస్తు చేసుకోవచ్చు. పిఎంఆర్బిపికి దరఖాస్తులను ఇందుకోసం రూపొందించిన ఆన్లైన్ పోర్టల్ https://awards.gov.in ద్వారా మాత్రమే అందుకుంటారు. ఆన్లైన్ దరఖాస్తులను సమర్పించేందుకు ఆఖరు తేదీ 31.07.2023.
నామినేషన్లను ఆన్లైన్ పద్దతిలో https://awards.gov.in. పోర్టల్ ద్వారా మాత్రమే 31.07.2023 వరకు దాఖలు చేసేందుకు అనుమతిస్తారు.
మరిన్ని మార్గదర్శకాల గురించి https://wcd.nic.in/sites/default/files/PMRBP%20Guidelines.pdf అన్న లింక్ను క్లిక్ చేయడం ద్వారా తెలుసుకోవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
శాస్త్ర సాంకేతిక వ్యాప్తికి చేసిన కృషికి గుర్తింపుగా అవార్డులు.
2020కి ధరఖాస్తులు ఆహ్వానించిన జాతీయ విజ్ఞాన, సాంకేతిక సమాచార మండలి 
విజ్ఞాన సాంకేతిక సమాచార రంగాలలో శాస్త్రీయ అవగాహన కల్పించడానికి దోహదపడే అంశాలకు అవార్డులను ప్రధానం చేయుటకు దరఖాస్తులను ఆహ్వానించడం జరిగింది.
విజ్ఞాన సాంకేతిక సమాచార రంగాలలో శాస్త్రీయ అవగాహన కల్పించడానికి దోహదపడే అంశాలను గుర్తించి 2020 సంవత్సరానికి అవార్డులను ప్రధానం చేయుటకు భారత ప్రభుత్వ శాస్త్ర మరియు సాంకేతిక శాఖ కి అనుబంధంగా పనిచేస్తున్న జాతీయ విజ్ఞాన, సాంకేతిక సమాచార మండలి దరఖాస్తులను ఆహ్వానించింది. ఈ అవార్డులను ప్రతి ఏటా జాతీయ శాస్త్రీయ దినోత్సవం అయినా ఫిబ్రవరి 28న ఢిల్లీలో నిర్వహించే ప్రత్యేక కార్యక్రమంలో ప్రధానం చేయడం జరుగుతున్నది.
ఈ అవార్డు కింద ఒక వ్యక్తి లేదా ఒక సంస్థకు విజ్ఞాన సాంకేతిక సమాచార రంగాలలో శాస్త్రీయ అవగాహన కల్పించడానికి చేసిన కృషికి గుర్తింపుగా నగదు పురస్కారంతో పాటు ప్రశంసా పత్రాన్ని, మెమెంటోను అందచేయడం జరుగుతుంది. కడచిన ఆరు సంవత్సరాలుగా అవార్డులనుఈ కింద ఆరు తరగతులలో ప్రధానం చేయడం జరుగుతూ వస్తున్నది.
విజ్ఞాన సాంకేతిక సమాచార రంగాలలో చేసిన అవిరళ కృషికి గుర్తింపుగా ప్రధానం చేసే అవార్డుగా అయిదు లక్షల రూపాయలను అందచేస్తారు. పుస్తకాలు, పత్రికల ద్వారా చేసే కృషికి, పిల్లల్లో శాస్త్రీయ అవగాహనను పెంపొందించడం, గుర్తింపు పొందిన శాస్త్రీయ సాంకేతిక అంశాలను తర్జుమా చేయడం, సంప్రదాయ విధానాలలో విజ్ఞాన సాంకేతిక సమాచార వ్యాప్తి చేయడం మరియు ఎలక్ట్రానిక్ సాధనాలలోవిజ్ఞాన సాంకేతిక సమాచార ఆవాహన కల్పించే వారికి రెండు లక్షల రూపాయల చొప్పున అవార్డుగా అందించడం జరుగుతున్నది.
ప్రతి ఏటా ప్రధానం చేసే ఈ అవార్డులను పొందడానికి 35 సంవత్సరాలు దాటిన ప్రతి ఒక్క భారతీయ పౌరుడు మరియు భారతదేశంలో రిజిస్టర్ అయిన సంస్థలు లేదా కేంద్ర / రాష్ట్రాల ప్రభుత్వాలు / కేంద్ర పాలిత ప్రాంతాలకు చెందిన అధీకృత అధికారి లిఖితపూర్వకంగా సిఫార్సు చేసే సంస్థలు అర్హత కలిగి ఉంటాయి.
ఈ పధకానికి సంబంధించిన పూర్తి వివరాలు అర్హతా నిబంధనలు,నిర్ణీత దరకాస్తు నమూనాను శాఖ వెబ్ సైట్ : www .dst .gov .in . ద్వారా పొందవచ్చును.
అన్ని విధాలుగా పూర్తి వివరాలు పొందుపరచిన పత్రాలతో దరఖాస్తులను 2020 అక్టోబర్ ౩౧ వ తేదీలోగా Dr ABP Mishra , NCSTC Division ,Department of Science and Technology ఇమెయిల్ : apmishra@nic in కు పంపవలసి ఉంటుంది.
|
ఆరోగ్య, కుటుంబ సంక్షేమ మంత్రిత్వ శాఖ
|
176.52 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 30.49 లక్షలకుపైగా డోసులు నిర్వహణ
ప్రస్తుత రికవరీ రేటు 98.46%
గత 24 గంటల్లో నమోదయిన కొత్త కేసులు 14,148
దేశవ్యాప్త క్రియాశీల కేసుల సంఖ్య 1,48,359
వారపు పాజిటివిటీ రేటు 1.60%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 30.49 లక్షలకు పైగా  డోసులతో కలిపి, 176.52 కోట్ల  డోసులను టీకా కార్యక్రమం అధిగమించింది. 2,01,49,530 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,01,131
|
|
రెండో డోసు
|
|
99,60,537
|
|
ముందు జాగ్రత్త డోసు
|
|
41,13,480
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,08,724
|
|
రెండో డోసు
|
|
1,74,30,375
|
|
ముందు జాగ్రత్త డోసు
|
|
60,92,569
|
|
15-18 ఏళ్ల వారు
|
|
మొదటి డోసు
|
|
5,42,63,490
|
|
రెండో డోసు
|
|
2,47,48,744
|
|
18-44 ఏళ్ల వారు
|
|
మొదటి డోసు
|
|
55,10,97,609
|
|
రెండో డోసు
|
|
43,99,93,963
|
|
45-59 ఏళ్ల వారు
|
|
మొదటి డోసు
|
|
20,21,57,669
|
|
రెండో డోసు
|
|
17,92,34,856
|
|
60 ఏళ్లు పైబడినవారు
|
|
మొదటి డోసు
|
|
12,63,13,709
|
|
రెండో డోసు
|
|
11,16,53,849
|
|
ముందు జాగ్రత్త డోసు
|
|
93,60,680
|
|
ముందు జాగ్రత్త డోసులు
|
|
1,95,66,729
|
|
మొత్తం డోసులు
|
|
1,76,52,31,385
గత 24 గంటల్లో 30,009 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,22,19,896 కు పెరిగింది.
దేశవ్యాప్త రికవరీ రేటు 98.46 శాతానికి చేరింది.
గత 24 గంటల్లో 14,148 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,48,359. ఇది మొత్తం కేసుల్లో 0.35 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,55,147 పరీక్షలు చేశారు. దేశవ్యాప్తంగా ఇప్పటివరకు 76.35 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.60 శాతంగా ఉంది. రోజువారీ పాజిటివిటీ రేటు 1.22 శాతంగా నమోదైంది.
వాణిజ్యం, పరిశ్రమల మంత్రిత్వ శాఖ
వర్చువల్ విధానంలో సమావేశం అయిన భారత్-అమెరికా సీఈఓ ఫోరం
సమావేశానికి సహ అధ్యక్షత వహించిన శ్రీ పీయూష్ గోయల్, అమెరికా వాణిజ్య కార్యదర్శి గినా రైమోండో
వివిధ రంగాలకు చెందిన అంశాలను చర్చించేందుకు సమర్ధ వేదికగా ఫోరం
రెండు దేశాల మధ్య పటిష్టమైన ఆర్థిక సంబంధాలను సమావేశంలో ప్రముఖంగా ప్రస్తావించిన వాణిజ్య మంత్రి
సుస్థిరత, అభివృద్ధి చెందుతున్న సాంకేతికతలు, ప్రపంచవ్యాప్తంగా స్థితిస్థాపకంగా సరఫరా గొలుసు వ్యవస్థ మరియు చిన్న వ్యాపారాలను ప్రోత్సహించే ఉమ్మడి ఆసక్తితో కొనసాగుతున్న భారత్ -అమెరికా ఆర్థిక సంబంధాలు: శ్రీ పీయూష్ గోయల్
కేంద్ర వాణిజ్య మరియు పరిశ్రమల, వినియోగదారుల వ్యవహారాలు, ఆహారం మరియు ప్రజా పంపిణీ, జౌళి శాఖ మంత్రి శ్రీ పీయూష్ గోయల్, అమెరికా వాణిజ్య కార్యదర్శి శ్రీమతి జినా రైమోండో సహ అధ్యక్షతన భారతదేశం-అమెరికా సీఈఓ ఫోరమ్ ఈరోజు వర్చువల్గా సమావేశం అయింది.
రెండు దేశాల ప్రభుత్వాలు డిసెంబర్ 2014లో ఫోరంను పునర్నిర్మించాయి. పునర్నిర్మించిన తర్వాత ఫోరం ఆరవసారి సమావేశమైంది. కీలక రంగాలకు సంబంధించిన వివిధ అంశాలను ఫోరం చర్చించి రెండు దేశాల ఆర్థిక వ్యవస్థల పరస్పర ప్రయోజనాల కోసం సన్నిహిత సహకారం కోసం ప్రాంతాలను గుర్తించడానికి సమర్థవంతమైన వేదికగా కొనసాగుతోంది. అమెరికాలోని భారత రాయబారి శ్రీ తరంజిత్ సంధు తో సహా ప్రభుత్వ సీనియర్ అధికారులు ఈ సమావేశంలో పాల్గొన్నారు.
భారతదేశం, అమెరికాకు చెందిన ప్రముఖ కంపెనీల సీఈవోలు సభ్యులుగా ఉన్న ఫోరం సహ-అధ్యక్షులుగా టాటా సన్స్ చైర్మన్ శ్రీ. ఎన్ .చంద్రశేఖరన్ మరియు లాక్హీడ్ మార్టిన్ ప్రెసిడెంట్ మరియు చీఫ్ ఎగ్జిక్యూటివ్ ఆఫీసర్ శ్రీ జేమ్స్ టైక్లెట్ వ్యవహరిస్తున్నారు.
సుస్థిరత, అభివృద్ధి చెందుతున్న సాంకేతికతలు, ప్రపంచవ్యాప్తంగా స్థితిస్థాపకంగా సరఫరా గొలుసు వ్యవస్థ మరియు చిన్న వ్యాపారాలను ప్రోత్సహించే ఉమ్మడి ఆసక్తితో కొనసాగుతున్న భారత్ -అమెరికా ఆర్థిక సంబంధాలు సాధించిన ప్రగతిని శ్రీ పీయూష్ గోయల్ సమావేశంలో ప్రముఖంగా ప్రస్తావించారు. ఇటువంటి సమావేశాలు సంబంధాలు మరింత బలోపేతం కావడానికి సహకరిస్తాయని శ్రీ గోయల్ అన్నారు. సమావేశంలో పాల్గొన్న శ్రీ గోయల్, సహ అధ్యక్షులు, సీఈవో ఫోరం సభ్యులకు కృతజ్ఞతలు తెలిపిన కార్యదర్శి రైమోండో ఇరుదేశాలకు ఆసక్తి కలిగిన రంగాలను గుర్తించి పనిచేయడం ద్వారా రెండు దేశాల మధ్య ద్వైపాక్షిక సంబంధాలు మరింత బలపడతాయని అన్నారు.
ద్వైపాక్షిక సహకారాన్ని బలోపేతం చేసేందుకు రెండు దేశాల ప్రభుత్వాలు అమలు చేస్తున్న సంస్కరణలు మరియు కార్యక్రమాల పట్ల రెండు దేశాలకు చెందిన సీఈఓలు హర్షం వ్యక్తం చేసి రెండు ప్రభుత్వాలకు అభినందనలు తెలిపారు. వ్యవస్థాపకత మరియు చిన్న వ్యాపారాలను ప్రోత్సహించడం, ఆరోగ్య సంరక్షణ మరియు ఫార్మాస్యూటికల్స్, విమానయాన రంగం, రక్షణ రంగం , ఐసిటి మరియు డిజిటల్ మౌలిక సౌకర్యాలు,ఇంధనం, జలవనరులు పర్యావరణం, మౌలిక సదుపాయాలు మరియు తయారీ, ఆర్థిక సేవలు, వాణిజ్యం మరియు పెట్టుబడులు వంటి వివిధ కీలక రంగాల్లో పరస్పర సహకారానికి అందుబాటులో ఉన్న అవకాశాలు, అభివృద్ధిపై రెండు దేశాలకు చెందిన సీఈఓలు నివేదిక సమర్పించారు.
వచ్చే ఏడాది ప్రారంభంలో జరగనున్న భారత్-అమెరికా ఆరవ ఎడిషన్లో నిర్దిష్ట సిఫార్సులు రూపొందించడానికి ఈ రోజు జరిగిన ఫోరం సమావేశంలో జరిగిన చర్చలు ఉపయోగపడతాయి.
సమాచార, ప్రసార మంత్రిత్వ శాఖ
మొబైల్ సంబంధిత భద్రతాఅవగాహనపై కరపత్రాలువిడుదల
దేశవ్యాప్తంగా నమోదైన సైబర్ నేరాల్లో 10% పైగా తెలంగాణకు చెందినవే- జేవీ రాజా రెడ్డి
డిపార్ట్మెంట్ ఆఫ్ టెలికమ్యూనికేషన్స్, APLSA  25 అక్టోబర్ 2021 నుండి 1 నవంబర్ 2021 వరకు విజిలెన్స్ అవేర్నెస్ వీక్ని జరుపుకుంటుంది. వేడుకలలో భాగంగా, శ్రీ జె వి రాజా రెడ్డి, ITS, డిప్యూటీ డైరెక్టర్ జనరల్ , APLSA,  టెలికాం శాఖ, హైదరాబాద్ ప్రజల సాధారణ అవగాహన, భద్రత కోసం మొబైల్ సంబంధిత భద్రతపై ఒక కరపత్రాన్ని విడుదల చేశారు.
ఈ సందర్భంగా శ్రీరాజారెడ్డి మాట్లాడుతూ ఇటీవల కాలంలో సైబర్ క్రైమ్ కింద నమోదైన కేసుల సంఖ్య భారీగా పెరిగిందని, దేశవ్యాప్తంగా నమోదైన సైబర్ నేరాల్లో 10 శాతానికి పైగా తెలంగాణ రాష్ట్రం లోనే నమోదైనట్లు తెలిపారు. మన జనాభాలో దాదాపు 50% మంది ఇంటర్నెట్ని ఉపయోగిస్తున్నారని, చైనా తర్వాత ఆన్లైన్ వ్యాపారంలో మనం 2వ స్థానంలో ఉన్నామని ఆయన తెలిపారు.
అమాయక ప్రజానీకం కష్టపడి సంపాదించిన డబ్బును మోసం చేస్తున్న రోజుల్లో వివిధ ఆర్థిక మోసాలు పెరిగిపోతున్నందున మొబైల్ సంబంధిత సెక్యూరిటీ అంశాల గురించి సామాన్య ప్రజలకు అవగాహన కల్పించడం ప్రాముఖ్యతను శ్రీ జి. గౌరీ శంకర్ ITS, డిప్యూటీ డైరెక్టర్ జనరల్  వివరించారు.
అవగాహన కరపత్రం OTP మోసాలు, KYC మోసాలు, QR కోడ్ మోసాలు, స్మార్ట్ ఫోన్ స్మిషింగ్, మొబైల్ టవర్ మోసాలు, నకిలీ కాల్ సెంటర్ మోసాలు, సెక్స్టార్షన్ నేరాలు, రుణం/బహుమతి/ఉద్యోగ మోసాలు మొదలైన వాటితో పాటు ముందస్తు జాగ్రత్తలు, ఫిర్యాదులు వంటి అత్యంత సాధారణంగా గమనించిన మోసాలను వివరిస్తుంది. రిపోర్టింగ్ మెకానిజం మరియు ముఖ్యమైన చేయవలసినవి & చేయకూడనివి కూడా ఈ కరపత్రం లో వివరంగా ఇవ్వడం జరిగింది. శ్రీ జి వి రమణ రావు, ITS, DDG  ఈ కార్యక్రమం లో పాల్గొన్నారు.
ప్రధాన మంత్రి కార్యాలయం
రామకృష్ణ మఠానికి చెందిన స్వామి శివమయానందజీ మహారాజ్ కన్నుమూత పట్ల సంతాపం తెలిపిన ప్రధాన మంత్రి
రామకృష్ణ మఠానికి చెందిన స్వామి శివమయానందజీ మహారాజ్ కన్నుమూత పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
‘‘రామకృష్ణ మఠానికి చెందిన స్వామి శివమయానందజీ మహారాజ్ సామాజిక సశక్తీకరణ ప్రధానం గా సాగినటువంటి అనేక సామాజిక సేవ సంబంధి కార్యక్రమాల లో ఎంతో చురుకు గా పాలుపంచుకొన్నారు. భారతీయ సంస్కృతి, అధ్యాత్మ రంగానికి ఆయన అందించినటువంటి తోడ్పాటు ను ఎల్లప్పటికీ స్మరించుకోవడం జరుగుతుంది. ఆయన మరణించారని తెలిసి బాధ కు లోనయ్యాను. ఓమ్ శాంతి.’’ అని ప్రధాన మంత్రి ఒక ట్వీట్ లో పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2023 సంవత్సరం చివరి నాటికి సి.డబ్ల్యు.సి. తన గిడ్డంగి నిల్వ సామర్థ్యాన్ని రెట్టింపు చేయడంతో పాటు, 2024-25 ఆర్థిక సంవత్సరం నాటికి 10,000 కోట్ల రూపాయల టర్నోవర్ సాధించాలి : శ్రీ పీయూష్ గోయల్
నూటికి నూరు శాతం ఆహార ధాన్యాలను, ఎక్కువ కాలం నిల్వ చేయడానికి వీలుగా, సి.డబ్ల్యు.సి. ఆధునిక గిడ్డంగులను నిర్మించాలి : శ్రీ పీయూష్ గోయల్
పూర్తి ప్రాథమిక ప్రజా / సిబ్బంది సౌకర్యాలతో పాటు, అదనపు మౌలిక సదుపాయాలను, 2024-25 నాటికి అభివృద్ధి చేసే విధంగా, తన మొత్తం 423 కేంద్ర గిడ్డంగులను ఆధునీకరించడానికి, ఒక బృహత్ ప్రణాళిక సిద్ధం చేయాలని, సి.డబ్ల్యు.సి. ని ఆదేశించడం జరిగింది.
అన్ని సి.డబ్ల్యు.సి. గిడ్డంగుల భద్రతా ఆడిట్ చేయవలసి ఉంది
సెంట్రల్ వేర్-హౌస్ కార్పొరేషన్ యొక్క ఆధునీకరణ, ఆస్తి మోనటైజేషన్ ప్రణాళికలను శ్రీ పీయూష్ గోయల్ ఈ రోజు సమీక్షించారు
కేంద్ర ఆహార, ప్రజా పంపిణీ, వినియోగదారుల వ్యవహారాలు, రైల్వేలు, వాణిజ్యం, పరిశ్రమల శాఖల మంత్రి శ్రీ పీయూష్ గోయల్, ఈ రోజు, సెంట్రల్ వేర్-హౌస్ కార్పొరేషన్ యొక్క ఆధునీకరణ ప్రణాళికను, సమీక్షించారు.
ఈ సమీక్షలో భాగంగా, కేంద్ర మంత్రి శ్రీ గోయల్ మాట్లాడుతూ, 2023 సంవత్సరం చివరి నాటికి సి.డబ్ల్యు.సి. తన గిడ్డంగి నిల్వ సామర్థ్యాన్ని రెట్టింపు చేయడంతో పాటు, 2024-25 ఆర్థిక సంవత్సరం నాటికి 10,000 కోట్ల రూపాయల టర్నోవర్ సాధించాలని, కోరారు. ప్రస్తుతం, సి.డబ్ల్యు.సి. గిడ్డంగి నిల్వ సామర్థ్యం 125 లక్షల మెట్రిక్ టన్నుల సామర్థ్యాన్ని కలిగి ఉంది.
సమీక్ష సమావేశంలో, శ్రీ గోయల్ మాట్లాడుతూ, టారిఫ్ హేతుబద్ధీకరణ, గిడ్డంగుల ఏర్పాటును, ఎటువంటి అధికారిక జోక్యం లేకుండా, సి.డబ్ల్యు.సి. స్వతంత్రంగా చేయాలని, సూచించారు. కార్యకలాపాల కోసం నిర్ణయం తీసుకునే గరిష్ట అధికారాలను సి.డబ్ల్యు.సి. కి అప్పగించాలని ఆయన అన్నారు. ప్రాధాన్యత ప్రాతిపదికపై, దేశంలో శీతల గిడ్డంగులు, నిర్మించడం పై దృష్టి పెట్టాలని కూడా, ఆయన సి.డబ్ల్యు.సి. ని కోరారు. అగ్ని ప్రమాదాలు, భూకంపాలు, దోపిడీతో సహా, ఇతర ప్రమాదాల కోసం, అన్ని గోదాములలో, క్రమం తప్పకుండా, భద్రతా ఆడిట్ చేయాలని శ్రీ గోయల్ సి.డబ్ల్యు.సి. ని ఆదేశించారు.
గోధుమలు, బియ్యం నిల్వ కోసం సి.డబ్ల్యు.సి. దేశవ్యాప్తంగా, ఆధునిక గిడ్డంగులు నిర్మించాలని, తద్వారా దేశంలో ఎక్కువ కాలం ధాన్యాలు నిల్వ చేయవచ్చునని, శ్రీ గోయల్ అన్నారు.
నాఫెడ్ తో సమన్వయంతో ఉల్లిపాయ, బంగాళాదుంప, టొమాటో నిల్వ కోసం సి.డబ్ల్యు.సి. మరింతగా, శీతల గిడ్డంగుల సౌకర్యాలను నిర్మించాలని, శ్రీ గోయల్ అన్నారు.
సి.డబ్ల్యు.సి. తన మొత్తం 423 గిడ్డంగులను ఆధునీకరించి, అభివృద్ధి చేయడానికి వీలుగా ఒక బృహత్ ప్రణాళిక సిద్ధం చేయాలని మంత్రి సూచించారు. వ్యవసాయ ఉత్పత్తుల కోసం, సి.డబ్ల్యు.సి. గిడ్డంగి / నిల్వ గ్యాప్ విశ్లేషణ చేయాలి, తదనుగుణంగా ఆర్కిటెక్టులు, నిపుణుల సహాయం తో ప్రణాళికలను సిద్ధం చేయాలి.
సిబ్బంది, ఖాతాదారులు, కార్మికులు, ట్రక్కు డ్రైవర్లు వంటి భాగస్వాముల అందరి సంరక్షణ కోసం సి.డబ్ల్యు.సి యుద్ధ ప్రాతిపదికన పనిచేయాలని కూడా, కేంద్ర మంత్రి చెప్పారు.
అన్ని సి.డబ్ల్యు.సి. గిడ్డంగులలో పురుష కార్మికులు, మహిళా కార్మికులు, ఖాతాదారులు, డ్రైవర్లు, దివ్యాంగులకు మరుగుదొడ్లు, సరైన వేచి ఉండే గదులు / విశ్రాంతి గదులు, వర్కర్-షెడ్, తాగునీటి సౌకర్యాలు, చక్కటి, శుభ్రమైన వాతావరణం తో కూడిన ప్రాథమిక సౌకర్యాలు వంటి ఆధునిక, అనుకూలమైన సౌకర్యాలు తప్పకుండా ఉండాలని, ఆయన సూచించారు.
కార్మిక, ఉపాధికల్పన మంత్రిత్వ శాఖ
పాట్నాలో ఎల్20 సమావేశం ప్రారంభించిన బీహార్ గవర్నర్ శ్రీ రాజేంద్ర విశ్వనాథ్ అర్లేకర్
పాట్నాలోని జ్ఞానభవన్ లో గురువారం జరిగిన ఎల్ 20 ఎంగేజ్మెంట్ గ్రూప్ సమావేశాన్ని బీహార్ గవర్నర్ శ్రీ రాజేంద్ర విశ్వనాథ్ అర్లేకర్ ప్రారంభించారు.
దేశ, విదేశాలకు చెందిన ప్రతినిధులకు స్వాగతం చెప్పిన శ్రీ అర్లేకర్ ప్రతి ఒక్కరూ బీహార్ రావడం, బీహార్ నేలపై కాలుమోపడం చూసి తనకు గర్వంగా ఉందని అన్నారు. సమావేశంలో 28 దేశాలకు చెందిన ప్రతినిధులు పాల్గొంటున్నారని, వారు ప్రపంచ జనాభాలో 75శాతానికి ప్రాతినిధ్యం వహిస్తున్నారని అన్నారు. వేల సంవత్సరాల బీహార్ చరిత్ర దివ్యమైనదని గవర్నర్ అన్నారు. ఇది జ్ఞానభూమి అని, వేలాది సంవత్సరాల క్రితం ప్రపంచం నలుమూలల నుంచి జ్ఞానార్జన కోసం ఇక్కడ నలంద విశ్వవిద్యాలయానికి వచ్చేవారని, వైశాలి ప్రజాస్వామ్యానికి పుట్టిల్లు అని గవర్నర్ అన్నారు. ఇప్పుడు మానవతా విలువలకు ప్రాముఖ్యం ఇవ్వవలసిన అవసరం ఉందని, మనలో మానవతా విలువలు నిండి ఉంటే కేవలం కార్మిక ప్రపంచమే కాక ఆర్ధిక,సామాజిక, రాజకీయ జీవనం బలపడుతుందని ఆయన అన్నారు.
ఎల్ 20 సమావేశం అధ్యక్షుడు శ్రీ హిరణ్మయి పాండ్యా ప్రతినిధులకు స్వాగతం చెపుతూ ఇది ఒక్క బీహార్ రాష్ట్రానికి మాత్రమే కాక మొత్తం దేశానికి మరియు కార్మిక శాఖ ప్రతినిధులకు ఘనతను తెచ్చే సందర్భమని అన్నారు. ఎల్20 కేవలం జి20 దేశాల వాణిని ప్రతిధ్వనించడమే కాక, సమావేశానికి హాజరు కాని ప్రతినిధుల వాణికి కూడా ప్రాతినిధ్యం వహిస్తుందని అన్నారు.
మహాసభ సాంకేతిక సమావేశంలో ప్రసంగిస్తూ కేంద్ర కార్మిక మరియు ఉపాధి మంత్రిత్వ శాఖ కార్యదర్శి శ్రీమతి ఆరతి అహూజా
దేశంలో సామాజిక భద్రత కోసం ప్రభుత్వం తీసుకున్న చర్యలను గురించి చర్చించారు. సాంకేతిక సమావేశంలో సార్వత్రిక సామాజిక భద్రత మరియు దాని సంబంధిత ముసాయిదాను చర్చించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పరీక్షలకు డబ్ల్యూహెచ్ఓ మార్గదర్శకాలు
ప్రపంచ ఆరోగ్య సంస్థ  రోజుకు 1000 కు 0.14 నమూనాలను లేదా మిలియన్ జనాభాకు రోజుకు 140 పరీక్షలను సిఫార్సు చేసింది. సెప్టెంబర్ 19, 2020 నాటికి భారతదేశం రోజుకు 875 పరీక్షలు / మిలియన్ జనాభా చొప్పున కోవిడ్ -19 పరీక్షలను నిర్వహిస్తోంది. ఇది డబ్ల్యూహెచ్ఓ సిఫార్సుల కంటే 6 రెట్లు ఎక్కువ. తమిళనాడులో ఇది రోజుకు మిలియన్ జనాభాకు 1145 పరీక్షలు. ఇండియన్ కౌన్సిల్ ఆఫ్ మెడికల్ రీసెర్చ్ తన సలహాలో  ‘ఆన్-డిమాండ్’ పరీక్షకు అనుమతించింది. కోవిడ్-19 పరీక్షను అందరికీ సులభంగా అందుబాటులో ఉంచాలనే ఉద్దేశ్యంతో ఇది జరిగింది.
ఆసుపత్రులలో రోగులను నిర్వహించడానికి సహాయపడే వైద్య సిబ్బందితో సహా మానవ వనరుల సామర్థ్యాలను నిర్మించడం; అలాగే నిఘా, లాజిస్టిక్స్ మొదలైన వాటిలో పాల్గొన్న వైద్యేతర సిబ్బంది మరియు క్షేత్రస్థాయి కార్మికులు, మాడ్యూల్స్ డిఓపిటి  ద్వారా ఐగాట్ - దీక్ష  లో అందుబాటులో ఉంచారు. ట్రైనింగ్ మోడ్యూల్స్ ని ప్రాంతీయ భాషలకు అనువదించబడ్డాయి. వివిధ కోర్సులకు 29.24 లక్షల రిజిస్ట్రేషన్లు జరిగాయి. ఇందులో 5,699 మంది వైద్యులు, 86,089 ఆయుష్ ప్రొఫెషనల్స్, 4,102 నర్సులు, 963 అలైడ్ హెల్త్ ప్రొఫెషనల్స్, 5,881 ఫ్రంట్లైన్ కార్మికులు, 2,70,835 వాలంటీర్లు, 25,77,522 మంది పాల్గొన్నారు. ఇగోట్ - దీక్షా ప్లాట్ఫామ్లో సుమారు 18.96 లక్షల కోర్సు పూర్తి అయింది. వైద్య, వైద్యేతర సిబ్బందికి శిక్షణా వనరులు ఆరోగ్య, కుటుంబ సంక్షేమ మంత్రిత్వ శాఖ వెబ్సైట్లో కూడా అందుబాటులో ఉంచబడ్డాయి.
కేంద్ర సహాయ మంత్రి  అశ్విని కుమార్ చౌబే లోక్సభలో లిఖితపూర్వక సమాధానంలో ఈ విషయాన్ని వెల్లడించారు. ఈ రోజు ఇక్కడ.
రక్షణ మంత్రిత్వ శాఖ
నావల్ ఇన్వెస్టిచర్ వేడుక- 2021 న్యూ ఢిల్లీలో
03 ఫిబ్రవరి 22న న్యూ ఢిల్లీలోని ఐఎన్ఎస్ ఇండియాలోని వరుణికా ఆడిటోరియంలో అద్భుతమైన కార్యక్రమాలు, నాయకత్వం, వృత్తిపరమైన విజయాలు మరియు విశిష్ట సేవలను ప్రదర్శించిన నావికాదళ సిబ్బందిని సత్కరించేందుకు నావల్ ఇన్వెస్టిచర్ వేడుకను నిర్వహించారు. భారత రాష్ట్రపతి తరపున నావల్ స్టాఫ్ చీఫ్ అడ్మిరల్ ఆర్ హరి కుమార్ గ్రహీతలకు స్వాతంత్ర్య దినోత్సవం - 21 మరియు గణతంత్ర దినోత్సవం - 21 నాడు ప్రకటించిన గ్యాలంట్రీ మరియు విశిష్ట సేవా అవార్డులను ప్రదానం చేశారు.
మొత్తం 14 పతకాలు ప్రదానం చేయగా ఇందులో రెండు ఎన్ఏఓ సేన పతకాలు , ఐదు ఎన్ఏఓ సేన పతకాలు , ఐదు విశిష్ట సేవా పతకాలు , ఒక ఉత్తమ్ జీవన్ రక్షా పదక్ మరియు ఒక జీవన్ రక్షా పదక్  మరియు స్వీయ త్యాగం) ప్రదానం చేశారు.
ఈ కార్యక్రమం సాంప్రదాయకంగా భారత నావికాదళానికి చెందిన అవార్డు గ్రహీతలందరికీ కేంద్రంగా ఉత్సవ పరేడ్గా నిర్వహించబడుతుంది. అయితే, ప్రబలంగా ఉన్న మహమ్మారి దృష్ట్యా నేవీకి చెందిన ప్రతి కమాండ్ స్థానికంగా నేవల్ ఇన్వెస్టిచర్ వేడుకను నిర్వహిస్తోంది. అవార్డు ప్రదానోత్సవానికి పరిమిత సంఖ్యలో భారత నావికాదళానికి చెందిన సీనియర్ ప్రముఖులు, అవార్డు గ్రహీతల జీవిత భాగస్వాములు మరియు కుటుంబ సభ్యులు హాజరయ్యారు.
ప్రధాన మంత్రి కార్యాలయం
వైట్ హౌస్ ఆగమన వేడుకలో ప్రధాని ప్రకటన
అధ్యక్షుడు బైడెన్..
ఫస్ట్ లేడీ డాక్టర్ జిల్ బైడెన్..
విశిష్ట అతిథులు,
ఉత్సాహవంతులైన భారతీయ-అమెరికన్ మిత్రులారా,
మీ అందరికీ నమస్కారం!
మొదటగా, అధ్యక్షుడు బైడెన్ మర్యాదపూర్వక స్వాగతం మరియు వివేకవంతమైన ప్రసంగానికి నేను నా హృదయపూర్వక కృతజ్ఞతలు తెలియజేస్తున్నాను.
అధ్యక్షుడు బైడెన్, మీ స్నేహానికి ధన్యవాదాలు.
మిత్రులారా,
శ్వేతసౌధంలో నేడు జరిగిన ఘన స్వాగత కార్యక్రమం భారతదేశంలోని 1.4 బిలియన్ ప్రజలకు ఒక రకమైన గౌరవం. ఇది 1.4 బిలియన్ దేశ ప్రజలకు దక్కిన గౌరవం. అమెరికాలో నివసిస్తున్న భారత సంతతికి చెందిన 40 లక్షల మందికి ఈ గౌరవం దక్కింది. ఈ గౌరవం ఇచ్చినందుకు అధ్యక్షుడు బైడెన్, డాక్టర్ జిల్ బైడెన్కు నా హృదయపూర్వక కృతజ్ఞతలు తెలియజేస్తున్నాను.
మిత్రులారా,
దాదాపు మూడు దశాబ్దాల క్రితం ఒక సాధారణ పౌరుడిగా అమెరికాకు ప్రయాణం ప్రారంభించాను, ఆ సమయంలో, నేను వైట్ హౌస్ ను బయటి నుండి మాత్రమే చూశాను. ప్రధాని అయ్యాక స్వయంగా పలుమార్లు ఇక్కడ పర్యటించే భాగ్యం కలిగింది. ఏదేమైనా, ఇంత పెద్ద సంఖ్యలో భారతీయ-అమెరికన్ కమ్యూనిటీ కోసం వైట్ హౌస్ తలుపులు తెరవడం ఇదే మొదటిసారి. అమెరికాలోని భారతీయ కమ్యూనిటీ ప్రజలు తమ ప్రతిభ, కృషి, అంకితభావంతో భారతదేశ కీర్తిని ఇనుమడింపజేస్తున్నారు. మీరంతా మా బంధానికి అసలైన బలం.
ఈ రోజు మీకు లభించిన గౌరవానికి అధ్యక్షుడు బైడెన్, డాక్టర్ జిల్ బైడెన్కు నా హృదయపూర్వక అభినందనలు తెలియజేస్తున్నాను. వారిపట్ల నా కృతజ్ఞత అనిర్వచనీయం, నేను వారికి తగినంత కృతజ్ఞతలు చెప్పలేను.
మిత్రులారా,
భారతదేశం మరియు అమెరికా రెండింటి సమాజాలు మరియు వ్యవస్థలు ప్రజాస్వామ్య సూత్రాలపై ఆధారపడి ఉంటాయి. రెండు దేశాల రాజ్యాంగాలు, వాటి మొదటి మూడు పదాలతో, అధ్యక్షుడు బైడెన్ ఇప్పుడే పేర్కొన్నట్లుగా, "వి ది పీపుల్" రెండు దేశాలలో మన భిన్నత్వం పట్ల మనకు ఉన్న గర్వాన్ని సూచిస్తుంది.
" అనే ప్రాథమిక సూత్రాన్ని మేము విశ్వసిస్తాము.सर्वजन हिताय सर्वजन सुखाय" (అందరూ సుఖసంతోషాలతో ఉండాలని, అనారోగ్యం నుంచి విముక్తి పొందాలని ఆకాంక్షించారు. కొవిడ్ అనంతర కాలంలో ప్రపంచ వ్యవస్థ కొత్త రూపు సంతరించుకుంటోంది. ఈ కాలంలో, భారతదేశం మరియు అమెరికా మధ్య స్నేహం మొత్తం ప్రపంచం యొక్క సామర్థ్యాలను పెంపొందించడంలో కీలక పాత్ర పోషిస్తుంది. ప్రపంచ శ్రేయస్సు కోసం, ప్రపంచ శాంతి, సుస్థిరత, శ్రేయస్సు కోసం కలిసి పనిచేయడానికి ఇరు దేశాలు కట్టుబడి ఉన్నాయి. మన బలమైన వ్యూహాత్మక భాగస్వామ్యం ప్రజాస్వామ్య శక్తికి నిదర్శనం.
మిత్రులారా,
మరికాసేపట్లో నేను, అధ్యక్షుడు బైడెన్ భారత్-అమెరికా సంబంధాలతో పాటు ప్రాంతీయ, అంతర్జాతీయ అంశాలపై విస్తృతంగా చర్చలు జరుపుతాం. మా చర్చలు ఎప్పటిలాగే అత్యంత నిర్మాణాత్మకంగా, ఫలప్రదంగా ఉంటాయని నేను విశ్వసిస్తున్నాను. మధ్యాహ్నం మరోసారి అమెరికా కాంగ్రెస్ ను ఉద్దేశించి ప్రసంగించే అవకాశం లభించింది. ఈ గౌరవం ఇచ్చినందుకు మీకు రుణపడి ఉంటాను.
భారత త్రివర్ణ పతాకం, అమెరికన్ "స్టార్స్ అండ్ స్ట్రైప్స్" ఎల్లప్పుడూ కొత్త శిఖరాలకు చేరుకోవాలని భారతదేశంలోని 1.4 బిలియన్ ప్రజలతో పాటు నేను కోరుకుంటున్నాను.
అధ్యక్షుడు బైడెన్, డాక్టర్ జిల్ బైడెన్,
మీ ఆత్మీయ ఆహ్వానానికి, ఆత్మీయ స్వాగతానికి, ఆతిథ్యానికి 140 కోట్ల మంది భారతీయుల తరఫున మరోసారి కృతజ్ఞతలు తెలియజేస్తున్నాను.
జై హింద్!
గాడ్ బ్లెస్ అమెరికా.
చాలా ధన్యవాదాలు!
ఆరోగ్య, కుటుంబ సంక్షేమ మంత్రిత్వ శాఖ
డిజిటల్ టెక్నాలజీకి  ప్రాప్యత లేని వ్యక్తులకూ నమోదు మరియు కోవిడ్ టీకాలు
భారతదేశంలో టీకాలు పొందిన లబ్ధిదారులందరూ కోవిన్ పోర్టల్లో నమోదు చేయబడ్డారు.
టీకా స్థితిని తెలుసుకోవడానికి కోవిన్ పోర్టలే ఏకైక మూలం. 16 జూలై 2021, నాటికి గుర్తింపు కార్డులు లేని వారికి మొత్తం 3.48 లక్షల మోతాదుల  మేర టీకాలు ఇవ్వబడ్డాయి. దీనికి సంబంధించి రాష్ట్ర, కేంద్ర పాలిత ప్రాంతాల వివరాలు అనుబంధంలో ఇవ్వడమైంది.
తగిన డిజిటల్ టెక్నాలజీకి ప్రాప్యత లేని వ్యక్తుల నమోదు మరియు టీకాలు వేయడానికి వివిధ మార్గాలను అవలంభించవచ్చు:
- కోవిడ్-19 టీకా కేంద్రానికి  వ్యక్తిగతంగా వెళ్లడం లేదా సమూహంగా వెళ్లి రిజిస్ట్రేషన్ చేయించుకోవడం.
- అక్కడి సాధారణ సేవా కేంద్రంలో పేరును నమోదు చేసుకోవచ్చు.
- మొబైల్ ఫోన్లు లేని వ్యక్తుల నమోదులను సులభతరం చేయడానికి ఒకే మొబైల్ నంబర్ను ఉపయోగించి నలుగురు పేర్లను నమోదు చేసుకోనే వీలు కల్పించారు.
గుర్తించబడిన ప్రభుత్వ సీవీసీల వద్ద ప్రధాన ఫెసిలిటేటర్ల ద్వారా.. తగిన ఫోటో గుర్తింపు పత్రాలు లేకుండా వచ్చే ప్రజలకు టీకాలు వేయడానికి సంబంధించి వివరణాత్మక ఎస్ఓపీ జారీ చేయబడింది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు న్యూఢిల్లీలో రాజ్యసభకు ఇచ్చిన ఒక లిఖితపూర్వక సమాధానంలో ఈ విషయం తెలియజేశారు.